เวลาใช้แรงงานหรือออกกำลังกายแล้วมีอาการเหนื่อยหายใจไม่อิ่มรู้สึกแน่นที่คอชาไปหมดทั้งตัวเหมือนจะหมดสติไม่ทราบว่าเป็นอะไรครับ
สวัสดีค่ะ @อาการแน่นหน้าอก หายใจไม่อิ่ม สามารถเกิดได้จากหลายสาเหตุ ค่ะ -หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้น ปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น -หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น @@ในกรณีของ เล่ามาว่าเป็นขณะที่ออกแรงหรือออกกำลังกาย อาจต้องระมัดระวังโรคเกี่ยวกับระบบทางเดินหายใจและระบบหัวใจ จึงขอแนะนำให้ไปพบแพทย์เพื่อตรวจวินิจฉัยโรคนะคะ